Hotărârea Tribunalului din 10 mai 2023 – Bastion Holding și alții/Comisia
(Cauza T-289/21)1
(„Ajutoare de stat – Măsuri de sprijin pentru întreprinderi în contextul pandemiei de COVID-19 în Țările de Jos – Decizie de a nu ridica obiecții – Cadru temporar pentru măsuri de ajutor de stat – Obligația de motivare”)
Limba de procedură: engleza
Părțile
Reclamante: Bastion Holding BV (Amsterdam, Țările de Jos) și celelalte 35 de reclamante ale căror denumiri figurează în anexa la hotărâre (reprezentanți: B. Braeken, X.Y.G. Versteeg, T. Hieselaar și L. Elzas, avocați)
Pârâtă: Comisia Europeană (reprezentanți: V. Bottka și M. Farley, agenți)
Intervenientă în susținerea pârâtei: Regatul Țărilor de Jos (reprezentanți: J. Langer și M. Bulterman, agenți)
Obiectul
Prin acțiunea întemeiată pe articolul 263 TFUE, reclamantele solicită anularea Deciziei C(2021) 1872 final a Comisiei din 15 martie 2021 – Ajutorul de stat SA.62241 (2021/N) – Țările de Jos – A treia modificare a sistemului de subvenții directe în vederea susținerii costurilor fixe pentru întreprinderile atinse de pandemia de COVID-19.
Dispozitivul
Respinge acțiunea.
Bastion Holding BV și celelalte reclamante ale căror denumiri figurează în anexă sunt obligate la suportarea propriilor cheltuieli de judecată, precum și a celor efectuate de Comisia Europeană.
Regatul Țărilor de Jos va suporta propriile cheltuieli de judecată.
____________
1     JO C 278, 12.7.2021.